Kichwa: Kanisa katoliki linapinga chanjo ya saratani inayopangwa kutolewa kwa wasichana wadogo Kenya\nKwa kuzingatia jina la hapo juu la makala ya kuwaziwa, fikiria makala.\n
Hatua yao inakuja wakati ambapo Wizara ya Afya nchini humo inajiandaa kufanya kampeini ya chanjo hiyo katika kipindi cha wiki mbili zijazo. 

Madaktari hao wanasema hatua ya kupinga chanjo hiyo inazingatia ''utafiti'' ambao  unaashiria kuwa chanjo ya HPV ni hatari kwa binadamu.

"Chanjo hiyo sio salama kwa mtu yeyote sio watoto pekee. Walioitengeneza hawasemi madhara yake wakati yapo wazi kabisa na ibainike wazi kuwa sio usemi wangu ," Mwenyekiti wa KCDA, Dkt Stephen Karanja, ameiambia BBC.

"Hawa watoto sharti walindwe na kila mtu ikiwa ni pamoja na serikali kuhakikisha wanadumisha maadili mema katika jamii." aliongeza

Dkt Stephen Karanja, Mwenyekiti wa KCDA,

Wataalamu wa ngazi ya juu wanasema madai hayo ''Hayana msingi wowote'' 

Daktari bingwa wa wanawake katika Hospitali Kuu ya Kenyatta Dkt Alfred Mokomba katika tafiti zake zilizopita amesema chanjo hiyo ni salama na inaweza kutumiwa kwa watoto.

Wizara ya Afya itawapatia bila malipo dozi mbili ya chango ya HPV wasichana wa miaka 10 katika hospitali za umma 9,000, za kibinafsi na zile za kidini kote nchini.

Shirika la Afya Duniani linapendekeza wasichana wapewe chanjo hiyo na wanawake kufanyiwa uchunguzi wa kimatibabu mara moja kwa mwaka ili kuwapunguzia hatari ya kupata maradhi ya saratani.

Siku ya Jumanne maafisa wakuu wa wizara ya Afya nchini Kenya walikutana na washirika wao kujadiliana kuhusu hali ya saratani nchini na kujiandaa kwa mpango wa chanjo ya kitaifa dhidi ya ugonjwa huyo.

"Kupata chanjo ya HPV ni njia bora zaidi ya kujikinga na saratani ya shingo ya uzazi na ni salama. Mimi pia ni baba wa watoto wa wasichana na wote wamepata chanjo. Kwa kuwapa chanjo watoto wetu wasichana tunawakinga  na ugonjwa huo  maisha. Watakuwa vizuri, nakufikia malengo yao maishani," alisema mwakilishi wa WHO nchini Kenya Dr Rudi Eggers.

Wizara ya Afya inalenga kupunguza visa vya saratani ya shingo ya uzazi - ambaye  ni ya pili  baada ya saratani ya matiti nchini Kenya, kwa mujibu wa takwimu zilizotolewa na shirika la kimataifa la utafiti wa saratani.

Ugonjwa...